
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 1248 


24 Νοεμβρίου 2003 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση πολεοδομικής μελέτης της έκτασης του Πα- 
ραθεριστικού Οικοδομικού Συνεταιρισμού Αποδή¬ 
μων Νομού Πρεβέζης Συν. ΠΕ «ΤΟ ΙΟΝΙΟΝ» στη θέ¬ 
ση «Μπούφος -Αετός» (της τέως κοινότητας Κανα¬ 
λιού) Δήμου Ζαλόγγου (Ν. Πρέβεζας). 1 

ΑΠΟΦΑΣΕΙΣ 

Επικύρωση των οριογραμμών τμήματος υδατορέμα- 
τος στην περιοχή πολεοδόμησης του οικισμού Μά¬ 
ραθος του Δήμου Νέας Αγχιάλου (Ν. Μαγνησίας) 2 

Κήρυξη αναδασωτέας κατειλημμένης και εκχερσωμέ¬ 
νης δημοσίας δασικής εκτάσεως εμβαδού (1276) 
τ.μ. στην θέση Καλαθάς Δήμου Ακρωτηρίου Νομού 
Χανίων. 3 


ΔΙΑΤΑΓΜΑΤΑ 


(ΐ) 

Έγκριση πολεοδομικής μελέτης της έκτασης του Παρα- 
θεριστικού Οικοδομικού Συνεταιρισμού Αποδήμων 
Νομού Πρεβέζης Συν. ΠΕ «ΤΟ ΙΟΝΙΟΝ» στη θέση 
«Μπούφος - Αετός» (της τέως κοινότητας Καναλιού) 
Δήμου Ζαλόγγου (Ν. Πρέβεζας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 18 του άρθρου 24 του Ν. 
2508/1997 «Βιώσιμη οικιστική ανάπτυξη των πόλεων και 
οικισμών της Χώρας και άλλες διατάξεις» (Α' 124). 

2. Τις διατάξεις των άρθρων 44,124,141,142,143 (παρ. 
2), 154, 243, 248, 249, 250 και 255 του από 14.7.1999 
Π.Δ/τος «Κώδικας Βασικής Πολεοδομικής Νομοθεσίας» 
(Δ’ 580), όπως τα άρθρα 243, 248, 249, 250 και 255 τρο¬ 
ποποιήθηκαν μετά άρθρα 4, 5, 6, 7 και 13 αντίστοιχα του 
Ν. 2831/2000 «Τροποποίηση των διατάξεων του Ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (Α' 140). 

3. Τις διατάξεις του άρθρου 29Α του Ν. 1558/1985 «Κυ¬ 


βέρνηση και Κυβερνητικά όργανα» (Α' 137), που προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με την παρ. 2α του άρθρου 1 του Ν. 2469/1997 
(Α' 38). 

4. ΤηνΥ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους 
Υφυπουργούς Περιβάλλοντος Χωροταξίας και Δημοσίων 
Έργων» (Β' 1484). 

5. Την 26640/4167/12.11.2001 απόφαση της Υφυπουρ¬ 
γού Περιβάλλοντος Χωροταξίας και Δημοσίων Έργων 
«Έγκριση γενικών κατευθύνσεων ειδικά ρυθμιζόμενης 
πολεοδομικής δραστηριότητας (ΠΕΡΠΟ) ιδιοκτητών γης 
στην εκτός σχεδίου πόλεως και εκτός οικισμών προ του 
έτους 1923, καθώς και οικισμών μέχρι 2000 κατοίκους 
στο Νομό Πρέβεζας» (Δ’ 1043). 

6. Την 497/1999 συμβολαιογραφική πράξη ενώπιον της 
συμβολαιογράφου Αθηνών Ερρ. Μασιαλή παραχώρησης 
και μεταβίβασης στο Δήμο των κοινοχρήστων - κοινωφε¬ 
λών και ειδικών χρήσεων χώρων. 

7. Την 48/1997 γνωμοδότηση του κοινοτικού συμβου¬ 
λίου Καναλιού. 

8. Την 59/2002 γνωμοδότηση του Δημοτικού Συμβου¬ 
λίου Ζαλόγγου. 

9. Την 1/πρακτ.10/15.10.1997 γνωμοδότηση του Συμ¬ 
βουλίου Χωροταξίας Οικισμού και Περιβάλλοντος 
Νομαρχιακής Αυτοδιοίκησης Πρέβεζας. 

10. Τις 76/1999 και 52/2002 γνωμοδοτήσεις του 
Κεντρικού Συμβουλίου Χωροταξίας Οικισμού και Περι¬ 
βάλλοντος. 

11. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α. 

12. Την 312/2003 γνωμοδότηση του Συμβουλίου της 
Επικράτειας, με πρόταση της Υφυπουργού Περιβάλ¬ 
λοντος Χωροταξίας και Δημοσίων Έργων, αποφασίζου¬ 
με: 

Άρθρο 1 

Εγκρίνεται η πολεοδομική μελέτη της έκτασης του Πα- 
ραθεριστικού Οικοδομικού Συνεταιρισμού Αποδήμων 
Νομού Πρεβέζης Συν. ΠΕ «ΤΟ ΙΟΝΙΟ» που βρίσκεται στη 

θέση «Μπούφος-Αετός» (τηςτέως κοινότητας Καναλιού) 
Δήμου Ζαλόγγου (Ν. Πρέβεζας), με τον καθορισμό 
οικοδομήσιμων χώρων, οδών, πεζοδρόμων, κοινοχρή¬ 
στων χώρων, χώρων πρασίνου, στάθμευσης αυτοκινή¬ 
των, παιδικής χαράς, υπαίθριων αθλητικών εγκαταστάσε¬ 
ων, χώρου βιολογικού καθαρισμού, όπως οι παραπάνω 
ρυθμίσεις φαίνονται στο σχετικό πρωτότυπο διάγραμμα 
σε κλίμακα 1:1000, που θεωρήθηκε από τον Προϊστάμενο 
της Δ/νσης Τοπογραφικών Εφαρμογών με την 
32931/2003 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα ο 
πολεοδομικός κανονισμός της παραπάνω περιοχής της 
οποίας το πολεοδομικό σχέδιο εγκρίνεται με το άρθρο 1 
του παρόντος. 

Άρθρο 3 

1. Στα οικοδομικά τετράγωνα που χαρακτηρίζονται στο 
διάγραμμα του άρθρου 1 με στοιχεία 2, 3 έως και 16 και 
18,19 έως και 22, επιτρέπεται η χρήση μόνο κατοικίας. 

2. Στο τμήμα του οικοδομικού τετραγώνου 1, που χαρα¬ 
κτηρίζεται στο ίδιο ως άνω διάγραμμα με τα στοιχεία α, β, 
γ, δ, α, επιτρέπεται η χρήση γραφείων, καταστημάτων και 
αίθουσας συγκεντρώσεως. 

Άρθρο 4 

Στο πρόσωπο των οικοπέδων οικοδομημένων ή μη, που 
βρίσκονται στην περιοχή της οποίας εγκρίνεται το σχέδιο 
με το άρθρο 1 του παρόντος, επιβάλλεται προκήπιο 
πλάτους τεσσάρων (4,00) και πέντε (5,00) μέτρων, όπως 
φαίνεται στο διάγραμμα του άρθρου 1. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων 
ορίζονται ως εξής: 

Α. Για τα Ο.Τ. 2 έως 16 και 18 έως 22: 

1. Ελάχιστο πρόσωπο: είκοσι (20,00) μέτρα. 

Ελάχιστο εμβαδόν: πεντακόσια (500) τ. μέτρα 

2. Μέγιστο ποσοστό κάλυψης των οικοπέδων: 

α) σαράντα τοις εκατό (40%) για ισόγεια κτίσματα και 

β) τριάντα τοις εκατό (30%) για διώροφα. 

3. Συντελεστής δόμησης: τρία δέκατα (0,3), με μέγιστο 
εμβαδόν δομημένης επιφάνειας ανά μερίδα εκατόν είκοσι 
(120,00) τ.μέτρα. 

4. α. Μέγιστος αριθμός ορόφων των ανεγερθησομένων 
κτιρίων : δύο (2), με μέγιστο επιτρεπόμενο ύψος αυτών 
επτά και μισό (7,50) μέτρα. Ως αφετηρία μετρήσεως του 
ύψους των κτισμάτων λαμβάνεται το φυσικό έδαφος και 
τα κτίσματα πρέπει να κλιμακώνονται, ώστε σε κανένα ση¬ 
μείο τους να μην υπερβαίνουν το επιτρεπόμενο ύψος. 

β. Πάνω από το μέγιστο επιτρεπόμενο ύψος των κτιρίων 
επιβάλλεται η κατασκευή στέγης μεγίστου ύψους ενός 
και μισού (1,50) μέτρου, σε ποσοστό τουλάχιστον 60% 
του περιγράμματος της κάτοψης του κτιρίου. 

Β. Για το χώρο κεντρικών εξυπηρετήσεων, που καθορί¬ 
ζεται με το άρθρο 1 του παρόντος: 

1. Συντελεστής δόμησης: δύο δέκατα (0,2). 

2. Ποσοστό κάλυψης: είκοσι τοις εκατό (20%) της επι¬ 
φάνειας του χώρου. 

3. Μέγιστο επιτρεπόμενο ύψος των ανεγερθησομένων 


κτιρίων οκτώ και μισό (8,50) μέτρα, στο οποίο συμπερι- 
λαμβάνεται και το ύψος της στέγης, η κατασκευή της 
οποίας είναι υποχρεωτική. Ως αφετηρία μετρήσεως του 
ύψους των κτισμάτων λαμβάνεται το φυσικό έδαφος και 
τα κτίσματα πρέπει να κλιμακώνονται, ώστε σε κανένα ση¬ 
μείο τους να μην υπερβαίνουν το επιτρεπόμενο ύψος. 

4. Η ελάχιστη απόσταση των ανεγερθησομένων κτιρίων 
από τα όρια του χώρου ορίζεται σε τέσσερα (4,00) μέτρα. 

Γ. Επιπλέον των ανωτέρω ισχύουν τα εξής: 

1. Απαγορεύεται η κατασκευή κτιρίων επί υποστηλωμά- 
των (ΡίΙοΐίε) καθώς και η εγκατάσταση λυόμενων κατα¬ 
σκευών. 

2. Απαγορεύεται η τοποθέτηση επιγραφών ή διαφημί¬ 
σεων στο δώμα ή πάνω από τις κατασκευές αυτού καθώς 
και μέσα στους ακάλυπτους χώρους. 

3. Απαγορεύεται η τοποθέτηση κάθετων επιγραφών 
στις προσόψεις των κτιρίων. Εξαιρούνται οι ενημερω¬ 
τικού χαρακτήρα επιγραφές για τη διευκόλυνση της κυ¬ 
κλοφορίας (πινακίδες) και της γνωστοποίησης της θέσης 
κτιρίων δημόσιου ή κοινωφελούς σκοπού του οικισμού. 

4. Τα κουφώματα επιτρέπεται να είναι ξύλινα ή αλου¬ 
μινένια όχι όμως βαμμένα με μεταλλικό χρώμα. 

5. Απαγορεύονται τα βιομηχανικά ή τυποποιημένα υλι¬ 
κά (πλακάκια πορσελάνης, μάρμαρα κ.λ.π.) στις επενδύ¬ 
σεις των όψεων. Τα χρώματα των προσόψεων είναι ανοι¬ 
κτών αποχρώσεων. 

6. Η τοποθέτηση των ηλιακών θερμοσιφώνων ή κλιματι¬ 
στικών μηχανημάτων γίνεται σε αισθητικά διαμορφω¬ 
μένες θέσεις. 

7. Η επίστρωση δαπέδων στους υπαίθριους, ημιϋπαί- 
θριους χώρους, κλίμακες και γενικά σε χώρους σε κοινή 
θέα, επιτρέπεται μόνο με φυσικά υλικά. 

8. Το συνολικό ύψος των περιφράξεων δεν υπερβαίνει 
το ένα και μισό (1,50) μέτρο, σε περίπτωση δε κατασκευ¬ 
ής και συμπαγούς τμήματος, αυτό δεν υπερβαίνει τα 
εβδομήντα εκατοστά του μέτρου (0,70 μ.). 

9. Μετά την έγκριση της Πολεοδομικής Μελέτης και 
πριν την υλοποίηση του ρυμοτομικού σχεδίου επί του 
εδάφους θα πρέπει να εγκριθεί πλήρης Μελέτη Περιβαλ¬ 
λοντικών Επιπτώσεων (ΜΠΕ) σύμφωνα με τις σχετικές 
ισχύουσες διατάξεις. 

10. Πριν την έναρξη οποιοσδήποτε εκσκαφικής ή χω- 
ματουργικής εργασίας για τη διαμόρφωση της έκτασης 
καθώς και πριν την έκδοση οποιοσδήποτε οικοδομικής 
άδειας να ειδοποιείται η αρμόδια Εφορεία Προϊστορικών 
και Κλασσικών Αρχαιοτήτων του Υπουργείου Πολιτισμού 
ώστε οι εργασίες αυτές να παρακολουθούνται από αρμό¬ 
διο υπάλληλό της. 

Άρθρο 6 

Η ισχύς του παρόντος διατάγματος αρχίζει από την 
δημοσίευσή του στην Εφημερίδα της Κυβερνήσεως. 

Στην Υφυπουργό Περιβάλλοντος Χωροταξίας και 
Δημοσίων Έργων αναθέτουμε τη δημοσίευση και εκτέλε¬ 
ση του παρόντος διατάγματος. 

Αθήνα, 17 Οκτωβρίου 2003 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΡΟΔΟΥΛΑ ΖΗΣΗ 

ΑΠΟΦΑΣΕΙ Σ 

Αριθ. 39744 (2) 

Επικύρωση των οριογραμμών τμήματος υδατορέματος 
στην περιοχή πολεοδόμησης του οικισμού Μάραθος 
του Δήμου Νέας Αγχιάλου (Ν. Μαγνησίας). 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 5του Ν. 3010/2002 «Εναρ¬ 
μόνιση του Ν. 1650/1986 με τις οδηγίες 97/11 Ε.Ε. και 
96/61 Ε.Ε., διαδικασία οριοθέτησης και ρυθμίσεις θεμά¬ 
των για τα υδατορέματα και άλλες διατάξεις» (Α' 91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με την παραγρ. 2α του άρθρου 1 του Ν. 2469/ 
1997 (Α' 38). 

3. ΤηνΥ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλλο¬ 
ντος Χωροταξίας και Δημοσίων Έργων στους Υφυπουρ¬ 
γούς Περιβάλλοντος Χωροταξίας και Δημοσίων Έργων» 
(Β’ 1484). 

4. Την 282/2002 γνωμοδότηση του δημοτικού συμβου¬ 
λίου Νέας Αγχιάλου. 


5. Το 9132/11.11.2002 έγγραφο της Δ/νσης Τεχνικών 
Υπηρεσιών της Νομαρχιακής Αυτοδιοίκησης Μαγνησίας 
και συνημμένη σε αυτό μελέτη «Συμπλήρωση -τροποποί¬ 
ηση της μελέτης οριοθέτηση χειμάρων στον οικισμό Μά¬ 
ραθος του Δήμου Νέας Αγχιάλου». 

6. Τα 86/2003 και 143/2003 Υπηρεσιακά Σημειώματα 
της Διεύθυνσης Πολεοδομικού Σχεδιασμού - Τμήμα Δ'. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Επικυρώνεται ο καθορισμός των οριογραμμών τμή¬ 
ματος υδατορέματος στην περιοχή πολεοδόμησης του 
οικισμού Μάραθος του Δήμου Νέας Αγχιάλου (Ν. Μαγνη¬ 
σίας), που έγινε από τη Διεύθυνση Τεχνικών Υπηρεσιών 
της Νομαρχιακής Αυτοδιοίκησης Μαγνησίας και φαίνο¬ 
νται με μπλέ γραμμή στο σχετικό πρωτότυπο διάγραμμα 
σε κλίμακα 1:500, που θεωρήθηκε από τον Προϊστάμενο 
της Διεύθυνσης Τοπογραφικών Εφαρμογών με 39744/ 
2003 πράξη του και που αντίτυπο του σε φωτοσμίκρυνση 
δημοσιεύεται με την παρούσα απόφαση. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2003 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

Αριθ. 6295 (3) 

Κήρυξη αναδασωτέας κατειλημμένης και εκχερσωμένης 
δημοσίας δασικής εκτάσεως εμβαδού (1276) τ.μ. στην 
θέση Καλαθάς Δήμου Ακρωτηρίου Νομού Χανιών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΡΗΤΗΣ 

Έχοντας υπόψη: 

1) Τις διατάξεις του Ν. 3200/55 περί Διοικητικής Αποκέ¬ 
ντρωσης, όπως τροποποιήθηκαν και συμπληρώθηκαν με¬ 
ταγενέστερα με τις διατάξεις του Ν. 2503/1997. 

2) Τις διατάξεις του άρθρου 117 παρ. 3 του Συντάγμα¬ 
τος των Ελλήνων. 

3) Τις διατάξεις του Ν. 998/1979 περί προστασίας των 
δασών κ.λ.π. και ειδικότερα α) του άρθρου 41 παρ. 1. και 
του άρθρου 38παρ. 1 ως καιτου Νόμου 1734/1987 άρθρο 
14. 

4) Τις διαταγές του Υπουργείου Γεωργίας: 

α) 160417/1180/8.7.1980 και 

β) 182447/3049/24.9.1980. 

5) Την 6294/6.10.2003 εισηγητική έκθεση της Δ/νσης 
Δασών Χανιών, με την οποία εισηγείται να κηρυχθεί ανα¬ 
δασωτέα δημόσια δασική έκταση που αναφέρεται σ’ αυ¬ 
τήν. 

6) Την 6730/12.8.2003 (ΦΕΚ1288/Β/2003) απόφαση του 


Γ ενικού Γ ραμματέα Περιφέρειας Κρήτης, με την οποία η 
αρμοδιότητα υπογραφής των αποφάσεων κηρύξεως 
αναδασωτέων εκτάσεων μεταβιβάσθηκε στον Γενικό Δι¬ 
ευθυντή της Περιφέρειας, αποφασίζουμε: 

Κηρύσσουμε αναδασωτέα έκταση την παρανόμως κα¬ 
τειλημμένη και εκχερσωμένη δημόσια δασική έκταση εμ¬ 
βαδού χιλίων διακοσίων εβδομήντα έξι (1276) τετραγωνι¬ 
κών μέτρων κειμένη στην θέση «Καλαθάς» περιοχής του 
χωριού Κουνουπιδιανά Δήμου Ακρωτηρίου Νομού Χα¬ 
νιών. Απεικονίζεται αυτή κατά θέση, σχήμα, μέγεθος και 
όρια στο θεωρημένο από τον Δ/ντή Δασών Χανιών από¬ 
σπασμα χάρτου κλίμακας 1:5000 ,το οποίο είναι αναπό¬ 
σπαστα προσαρτημένο στην παρούσα απόφαση. 

Σκοπός για τον οποίο κηρύσσεται αναδασωτέα η έκτα¬ 
ση αυτή είναι η διατήρηση του δασικού χαρακτήρα της, η 
αποκατάσταση με φυσική αναγέννηση ή τεχνητή αναδά¬ 
σωση της εκχερσωμένης δασικής βλάστησεως και ο απο¬ 
κλεισμός της αλλαγής χρήσεως της στο μέλλον. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 6 Οκτωβρίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΜΗΝΑΣ ΑΝΤΩΝΑΚΑΚΗΣ 


&Μί. ΠΕΡΙΦΕΡΕΙΑ ΚΡΗΤΗΣ 
Δ/ΝΣΗ ΔΑΣΩΝ ΧΑΝΙΩΝ 

Απόσπασμα χάρτη κλίμ. 1:5.000 περιοχής Καλαθά Δήμου 
ΊΖ&ϊϊί Ακρωτηρίου Ν. Χανίων που απεικονίζει την παρανόμως. „ 
εκχερσωμένη δημόσια δασική έκταση εμβαδού «1.276»·^ 
τ.μ.περικλειομένη από τα στοιχεία «Α-Β-Γ-Δ-Α» Το παρόν 
ΐ ανήκει στην υπ’ αριθμ. 6295/6-10-2003 απόφαση του 

Γενικού Γραμματέα Περιφέρειας Κρήτης περί ✓κηρύζεώςφΛΒ&Β»ί 



ΕΘΝΙΚΟ ΤΥΠΟΓΡΑΦΕΙΟ 

Πα τεχνικούς λόγους στο σχεδιάγραμμο 
έγινε σμίκρυνση κατά ποσοστό % 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















